Os serbios yeran descritos en o libro De administrando Imperio como os habitants d'unos principatos entre os crovates y os bulgaros. Beluns d'estos principatos son descritos en atras fuents como part de Croacia, y Bosnia en fuents posteriors será distinguita de Serbia u d'os principatos serbios. A base d'a organización social d'os serbios yera a zadruga u familia ampla, como en atros pueblos eslavos. Bellas zadruge aplegatas yeran baixo o mando d'un župan ("mainate"). En bells casos bells župani podeban unir-sen baixo l'autoridat d'un veliki župan u "gran župan" [1]. Rematan predominando dos estatos serbios, Zeta, en l'actual Montenegro y Raska, en o interior, en a zona d'o Sanchac de Novi-Pazar. O cristianismo plega a los serbios dende Agrida, y a conversión remata a fins d'o sieglo IX.